# 4. Transforma o que liches

## Glosario

## Divulgar

Definición:

Difundir unha publicación, dala a coñecer entre o público.

Exemplo:

Para divulgar a súa obra, o escritor fixo unha presentación literaria.

# Que vas facer nesta fase?

Nesta cuarta fase vas compartir con outras persoas da túa idade as análises, reflexións e opinións sobre a lectura. Para isto...

- Crearás un booktrailer co teu grupo, sobre o libro que lestes e analizastes en equipo. O obxectivo é que outra xente se anime a ler esa obra.
- Elaboraredes entre toda a clase unha revista literaria na que incluiredes as recensións e os textos narrativos que escribistes na fase anterior. Para crear unha revista cómpre seguir varios pasos: a revisión dos textos, a maquetación, as ilustracións, a edición, a impresión... Ides aprender que se fai en cada fase ata chegar ao produto final.
- Por último, ides publicar e divulgar a revista pola vosa contorna e moito máis lonxe. A vosa revista viaxará tamén a centros doutras comunidades autónomas que, igual ca Galicia, tamén teñen linguas cooficiais. Enviaredes a vosa revista por correo ordinario e acompañarédela dunha carta de presentación.

## Lectura facilitada

Nesta fase 4 vas compartir as túas ideas e análises sobre o libro con persoas da túa idade.

Crearás un booktrailer co teu grupo

Traballarás en equipo para crear un booktrailer.

O obxectivo é animar a outras persoas a ler o libro do que fixeches a análise.

Un booktrailer é un pequeno vídeo que resume e presenta un libro de forma atractiva.

Crearás unha revista literaria

Toda a clase faredes unha revista literaria.

Nesta revista estarán as recensións e os textos que escribistes na fase anterior.

Cales son os pasos para facer a revista?

- Revisión dos textos: corrixir e mellorar os textos.
- Maquetación: organizar as páxinas da revista.
- Ilustracións: escoller debuxos ou imaxes que acompañen os textos.
- Edición: lelo todo outra vez comprobar que está ben escrito e organizado.
- Impresión: imprimir as revistas.

Publicar e divulgar a revista

Este é o último paso.

A revista viaxará a centros doutras comunidades autónomas que tamén teñen linguas cooficiais.

Enviaredes a revista por correo postal.

Acompañaredes a revista cunha carta de presentación.

## Audio

audio/mpeg

Páxina 18 de 27

Licenciado baixo a Licenza Creative Commons Atribución Non-comercial Compartir igual 4.0

Creado con eXeLearning (Ventana nueva)